Publication: Magyar Közlöny
Issue: MK-2010-73 (Year: 2010, Number: 73)
Era: contemporary
Section: Melléklet a 20/2010. (V. 11.) OKM rendelethez
Paragraph Index: 554

a) Térkitöltés és ritmus 2 óra Mi az, ami első pillantásra megragadja az embert? Az összkép hatása. A tér és az idő egyenletes kitöltése. Egyéni- és osztályszintű munka: kísérletezés. Rövid időre felvillanó kivetített fényképek befogadása. Az egyéni emlékezetben megragadó részletek összevetése. Beszélgetés osztályszinten. Mik azok a látható részletek, amelyek a legkönnyebben észlelhetők az ember számára? Osztályszintű munka. A rendelkezésre álló tér egyenletes kitöltése szabadon mozogva. Tetszőleges mozgások végzése a kiválasztott helyen a metronóm lassú, majd fokozatosan gyorsuló egyenletes ütemére. A gyakorlat során szerzett személyes élmények megosztása. Kiemelt kompetenciák Nyitottság a világ kulturális örökségének befogadására. Fogékonyság a művészi kifejezésmódok befogadására és alkalmazására. A művészet különféle ágaiban megjelenő legfontosabb kompozíciós szabályok ismerete. A művészi és a hétköznapi kommunikáció közötti legfontosabb különbségek gyakorlati ismerete. Ritmusok és ritmikus tevékenységek körülöttünk. A ritmus szerepe az életünkben. Egyéni alkotás. Közepes méretű lap egyenletes kitöltése egy vonalas rajzzal. Az elkészült munkák felerősítése a falra és a kiállítás közös megnézése. Gyűjtőmunka csoportban. Egyenletes lüktetésű és ritmikus tagolású látvány- és hangzáselemek gyűjtése. Mozgás- és életmódbeli ritmusok keresése. A különkülön talált példák összesítése osztályszinten. Osztályszintű munka. Különböző ritmusú tánczenei részletek meghallgatása, és a zenei ritmusok mozgásos improvizációval való megjelenítése. Rongyszőnyegeket bemutató képek nézegetése. A színritmusok hangzó ritmusokká való átalakítása egyéni munkában. Néhány munka osztályszintű bemutatása. Egyéni munka. Rongyszőnyeg tervezése ritmikus színhasználattal – papírcsíkok felragasztásával vagy festéssel. Annak elképzelése, hogy ki hová tenné az elkészülő szőnyeget. Osztályszintű beszélgetés. Milyen szerepe van a ritmusnak az életünkben? Mi történik, ha valami miatt felborulnak a megszokott ritmusaink?

Source: https://magyarkozlony.hu/hivatalos-lapok/e0d859421ba7844aeb3b63c050c49a07c841fe25/dokumentumok/6ba5b3e4415f33eb8ffae2ef1062e526c5106e6d/letoltes